VL doen beroep oor grensveiligheid op regering ná Ladybrand-moord - ProAgri
by Specialist Writer 22nd March 2018, 4:27 pm 243 Views Comments Off on VL doen beroep oor grensveiligheid op regering ná Ladybrand-moord
VL sal sy kommunikasiestrategie gebruik om seker te maak die Landelike-beveiligingstrategie (LBS) sluit almal in die landbougemeenskap in. Die organisasie sal onder meer op 28 Maart 2018, wanneer die provinsiale implementeringsplan van die LBS tussen alle rolspelers met aksiestappe gefinaliseer word om landelike veiligheid te verbeter, by die polisie aandring dat boere, plaaswerkers én -personeel deel daarvan moet wees. VL doen ook ’n beroep op die regering om die beveiligingsituasie by die grens tussen Suid-Afrika en Lesotho dringend aan te spreek.
Die plaasbestuurder van die plaas Brandenburg, sowat 5 km buite Ladybrand en naby aan die Lesotho-grens, en sy vrou is Maandag omstreeks 19:00 aangeval. Die man, wat vir die boer Jan van den Berg gewerk het, is doodgesteek en sy vrou aangerand en na bewering verkrag. Die aanvallers is vermoedelik van Lesotho.
Volgens die VL VKB-veiligheidslessenaar se inligting is oorgrensbeweiding van vee by die voorval ter sprake en is dit ’n ernstige grensprobleem.
Buys het gesê VL is betrokke by verskeie forums om oorgrensbeveiliging aan te spreek. Dit sluit die Border Safeguarding Forum, Cross Border Crime Prevention Forum en die Prioriteitskomitee vir Landelike Veiligheid in.
Skokgolwe na plaasmoorde in Februariemaand
Previous article Vrystaat Krippe hou lewenslank
Next article Plaasaanval op Potgietersrus